stanford-oval/wikipedia huggingface dataset:
NYAB

| NYAB Oyj |
| --- | --- |
Yritysmuoto:  julkinen osakeyhtiö
Osake:  OMXH: NYAB
Toimitusjohtaja:  Johan Larsson
Puheenjohtaja:  Markku Kankaala
Kotipaikka:  Oulu
Toimiala:  Infra- ja energiarakentaminen
Henkilöstö:  Yli 350
Emoyhtiö:  NYAB Oyj
Kotisivu:  nyabgroup.com
Infobox OKVirheellinen NIMI-arvo: 
NYAB AB (entisiltä toiminimiltään SkartaNYAB ja Skarta Group) on suomalainen infrarakentamiseen ja energiarakentamiseen keskittyvän NYAB-konsernin emoyhtiö, jonka osakkeet ovat kaupankäynnin kohteena First North -markkinapaikalla. NYAB-konsernin liiketoiminta-alueita ovat Infra, Energia ja Teollisuus. Yhtiö kertoo verkkosivuillaan, että sen visiona on olla puhtaiden energiaratkaisujen edelläkävijä ja arvostettu hiilineutraalin yhteiskunnan rakennuskumppani Pohjoismaissa, ja sen strategisena tavoitteena on laajentaa toimintaansa tuulivoiman, aurinkoenergian ja vetyratkaisujen arvoketjussa kohti puhtaan energian kokonaishankkeiden kehittämistä, rakentamista ja omistamista. NYABin pääkonttori sijaitsee Oulussa ja sillä on yli 350 työntekijää eri toimipisteissä Suomessa ja Ruotsissa.
Skarta Group -konserni muodostui heinäkuussa 2021, jolloin Privanet Group Oyj hankki Skarta Finland Oy:n osakekannan osakevaihdolla ja vaihtoi nimekseen Skarta Group Oyj.
Kesäkuussa 2024 yhtiö muutti kotipaikkansa Ruotsiin. Myös osakkeen noteeraus vaihtui Tukholmaan.
Aiheesta muualla

NYABin kotisivut
Mosby

Mosby voi tarkoittaa:
Paikkoja

Mosby (Missouri)
Mosby (Montana)
Mosby (Norja), Kristiansandin kylä
Ihmisiä > Sukunimenä

Bernice Mosby (s. 1984), yhdysvaltalainen koripalloilija
John Singleton Mosby (1833–1916), yhdysvaltalainen sotilas
Johnny and Jonie Mosby, yhdysvaltalainen kantriduo
Littleberry Mosby (1757–1821), yhdysvaltalainen vapaussodan upseeri
Ted Mosby, fiktiivinen hahmo TV-sarjassa Ensisilmäyksellä
Ihmisiä > Etunimenä

Mosby Parsons (1822–1865), yhdysvaltalainen upseeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mosby”, voi hakea sivunnimihaulla, laajalla sivunnimihaulla tai tekstihaulla.
Naamiosirkkunen

| Naamiosirkkunen |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Coryphaspiza
Laji::  melanotis
Kaksiosainen nimi
 Coryphaspiza melanotis  (Temminck, 1822) 

Alalajit
 C. m. marajoara  C. m. melanotis 
Katso myös
   Naamiosirkkunen Wikispeciesissä   Naamiosirkkunen Commonsissa 
Infobox OKNimi-testi OKIUCN-testi OK: 
Naamiosirkkunen (Coryphaspiza melanotis) on tangaroihin kuuluva lintulaji. Lajia tavataan uhanalaisena Etelä-Amerikassa.
Koko ja ulkonäkö

Naamiosirkkunen kasvaa noin 14 cm pitkäksi. Sukupuolet eroavat hieman toisiaan ulkonäöltään. Naamiosirkkuskoiraan pää on musta ja silmäkulmajuovat ovat harmahtavan valkoiset. Niska on harmaa ja selkä ruskea. Molemmissa on punaruskeita viiruja. Koiraslinnun siivet ovat ruskehtavan vihreät ja musta pyrstö on valkokärkinen. Rinta ja vatsa ovat harmahtavan valkoiset. Naaraan pää on harmaa, siivet sävyltään vihreämmät ja pyrstössä on vähemmän valkoista. Naamiosirkkusen nokan yläosa on musta ja alaosa oranssinkeltainen.
Levinneisyys ja elintavat

Naamiosirkkusta tavataan Perun kaakkoisosasta Brasilian eteläosaan ja Argentiinan pohjoisosiin. Lisäksi Rio Grande do Nortessa ja Marajósaarella on erilliset kannat. Lajin elinympäristöä ovat puita ja pensaita kasvavat ajoittain tulvivat ruohomaat, kuten cerrado. Lintu liikkuu yksin tai pareittain ja pesimäajan ulkopuolella vajaan kymmenen yksilön ryhminä. Naamiosirkkusen pesimäkausi on syyskuusta joulukuulle. Lajin ravintoa ovat kasvien siemenet ja hyönteiset.
Naamiosirkkunen luokitellaan vaarantuneeksi, ja kannan kooksi arvioidaan 10 000–20 000 yksilöä. Kantaa uhkaa elinympäristön häviäminen laiduntamisen, kulottamisen, pelloiksi muokkaamisen ja puuviljelmien istuttamisen vuoksi.
Naamiot

| Naamiot Liisa Tavi |
| --- | --- | --- |

Studioalbumin tiedot
 Julkaistu: 1984
 Formaatti: LP
 Tuottaja(t): Pekka Aarnio
 Levymerkki: Johanna
Liisa Tavin muut julkaisut
| Palavat ikkunat 1981 | Naamiot 1984 | Niin se käy 1986 |
Naamiot on Liisa Tavin albumi vuodelta 1984.
Suomen Kuvalehden Jorma Tuominen kuvasi pitkään odotettua albumia tuhlatuksi tilaisuudeksi huolimatta ammattitaitoisista studiomuusikoista. Hän vieroksui sen moralistista totisuutta ja surumielisyyttä: ”Sopiessaan Liisa Tavin ilmaisuun Naamioiden laulut samalla alleviivaavat sen kapeutta.”
Kappaleet

Rakennus – 5.26 (Construçao, säv. ja san. Chico Buarque, suom. Liisa Ryömä)
Syksyisemmät päivät – 3.17 (säv. Liisa Tavi, san. Jukka Itkonen)
Klovni Moonin laulu – 3.00 (säv. Pekka Rechardt, san. Urpu Penttinen)
Tuhoon tuomittu rakkaus – 3.26 (säv. Pekka Rechardt, san. Arto Melleri)
Hyytävät yöt – 3.05 (säv. Juha Takanen, san. Tommy Tabermann)
Kuu – 3.31 (säv. ja san. Kari Peitsamo)
Naamiot – 4.04 (säv. Liisa Tavi, san. Leo Vossi)
Outoa valvetta – 4.26 (säv. Liisa Tavi, san. Jukka-Pekka Takala)
Kehtolaulu tuulessa – 3.17 (säv. Seppo Miettinen, san. Arvo Turtiainen)
Muusikot

Junior Simola – basso
Keimo Hirvonen – rummut
Pekka Rechardt – kitarat
Pekka Hedkrok – kosketinsoittimet
Jone Takamäki – saksofonit
Nainen ryhmäkuvassa

| Nainen ryhmäkuvassa> Gruppenbild mit Dame |
| --- | --- |

Alkuperäisteos
Kirjailija:  Heinrich Böll
Kieli:  saksa
Kustantaja:  Kiepenheuer & Witsch
Julkaistu:  1971
Sivumäärä:  400 s.
Suomennos
Suomentaja:  Kai Kaila
Kustantaja:  Otava
Julkaistu:  1972
Ulkoasu:  sid.
Sivumäärä:  392 s.
ISBN:  951-1-12673-3
Löydä lisää kirjojaKirjallisuuden teemasivulta
Nainen ryhmäkuvassa (Gruppenbild mit Dame) on Heinrich Böllin romaani vuodelta 1971. Se on ilmestynyt suomeksi 1972, ja sen on suomentanut Kai Kaila.
Teos edelsi Nobel-palkintoa, ja Ruotsin Akatemian mukaan se ”kruunasi” Böllin elämäntyön.
Teoksen kertojana on kirjailija ”Verf.”, joka tutkii 48-vuotiaan päähenkilön elämää, ja aiheena on epäsovinnainen rakkaus, johon heijastuvat poliittiset aspektit ja Böllin aikaisempien teosten motiivit.
Leni Pfeiffer rakastuu venäläiseen sotavankiin ja auttaa tätä hankkimalla tälle saksalaisen sotilaspassin. Mies päätyy kuitenkin amerikkalaisten sotavangiksi ja kuolee onnettomuudessa työleirillä. Leni kieltäytyy sopeutumasta kulutus-, suoritus- ja voitto-orientoituneeseen yhteiskuntaan, ja sen vuoksi häntä vihataan. Heidän yhteisen poikansa Leni kasvattaa vastustamaan hyötyajattelua. Lopulta poika istuu vankilassa, koska on yrittänyt väärentää asiakirjaa, joka oikeuttaisi äidin asumisen talossaan, jonka vuokrankorotukseen tämä ei suostunut.
Kirja koostuu fiktiivisen kirjailijan kokoamasta fiktiivisestä ja aidosta todistusaineistosta, kirjeistä, todistajanlausunnoista jne., joita esitetään alkuperäisinä, siteerataan ja referoidaan, sekä 51 ihmisen haastatteluista, joissa esiin nousevat henkilökohtaiset ja poliittiset kokemukset. Teos on panoraama kohtaloista vuodesta 1922 vuoteen 1970. Kirjailija kommentoi usein ironisesti tutkimuksensa tuloksia ja kritisoi samalla yhteiskunnallisia olosuhteita.
Kritiikki ja tutkimus on kohdistunut ennen kaikkea romaanin muotoon, jota on syytetty materiaalin mielivaltaisesta järjestämisestä ja yritetty ymmärtää. Rakennetta on verrattu muun muassa oikeudenkäyntiin ja roomalaiskatolisen kirkkon autuaaksijulistamiseen, sillä Leni yhdistettiin useissa kohdissa Jumalan äitiin Mariaan.
Kirjan pohjalta on Aleksandar Petrović ohjannut vuonna 1977 elokuvan Nainen ryhmäkuvassa.
Neitsyt Marian ilmestyksen luostari

Neitsyt Marian ilmestyksen luostari tai Evangelístrian luostari (kreik. Μονή Ευαγγελίστριας, Moní Evangelístrias) voi viitata seuraaviin luostareihin:
Evangelístrian luostari, Sámos, Kreikka
Evangelístrian luostari, Skiáthos, Kreikka
Neitsyt Marian ilmestyksen skiitta, Athos, Kreikka
Naamioseeprapeipot

| Naamioseeprapeipot |
| --- | --- |
 Suippopyrstöpeippo (Poephila acuticauda)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Naamioseeprapeipot Poephila  Gould, 1842
Katso myös
   Naamioseeprapeipot Wikispeciesissä   Naamioseeprapeipot Commonsissa 
Infobox OKNimi-testi OK: 
Naamioseeprapeipot (Poephila) on loistopeippojen heimoon kuuluva varpuslintusuku. Naamioseeprapeippojen sukuun kuuluu BirdLifen mukaan kolme lajia.
Naamioseeprapeippoihin kuuluvia lajeja

Naamioseeprapeippo (Poephila personata)
Nyökyttäjäpeippo (Poephila cincta)
Suippopyrstöpeippo (Poephila acuticauda)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Poephila (englanniksi)
Mosby Parsons

Mosby Parsons
Mosby Monroe Parsons (21. toukokuuta 1822 – 15. elokuuta 1865) oli yhdysvaltalainen upseeri Meksikon–Yhdysvaltain sodassa ja prikaatikenraali etelävaltioiden armeijassa Yhdysvaltain sisällissodan aikana.
Lapsuus ja nuoruus

Parsons syntyi Gustavus Adolphus Parsonsin ja hänen vaimonsa Patience Monroe Bishopin vanhimmaksi lapseksi Charlottesvillessä Virginiassa. Kun hän oli 13-vuotias, perhe muutti Colen piirikuntaan Missouriin. Kaksi vuotta myöhemmin Parsons muutti uudestaan Jefferson Cityyn, mitä hän piti sen jälkeen kotinaan. Nuorena miehenä Mosby luki lakia ja sai pätevyyden 1846. Hän palveli vapaaehtoisena Meksikon-Yhdysvaltain sodassa kapteenina eversti Alexander W. Doniphanin rykmentissä ja sai maininnan urheudesta Sacramenton taistelussa 28. helmikuuta 1847. Hän palasi sodan jälkeen Missouriin ja avioitui Mary Wellsin kanssa 18. syyskuuta 1850. Hänen vaimonsa kuitenkin kuoli kolmen vuoden päästä, ja hänelle jäi poika Stephen Kearney Parsons.
Parsons palveli Yhdysvaltain piiriasianajajana läntisessä Missourissa. Vuonna 1856 hänet valittiin valtion lainsäädäntöön. Hänestä tuli osavaltion senaattori vuonna 1858. Hän palveli senaattorina alkuvuoteen 1861 ja sisällissodan syttymiseen saakka.
Sisällissota

Eroamiskriisin aikana Missourissa Parsons nimitettiin prikaatikenraaliksi ja komentajaksi 6. Missourin kansalliskaartiin. Hän saapui liian myöhään eikä ehtinyt ottaa osaa kahakkaan Boonvillessä mutta johti divisioonaansa Carthagessa ja Wilson's Creekin taistelussa Missourissa ja Pea Ridgen taistelussa Arkansasissa.
Parsons nimitettiin prikaatikenraaliksi konfederaation armeijaan 5. marraskuuta 1862, ja hän johti jalkaväkiprikaatiaan Prairie Grovessa Arkansasissa kuukautta myöhemmin. Hänen joukkonsa osallistui hyökkäykseen Helenaan Arkansasiin 4. heinäkuuta 1863, ja hän auttoi Richard Tayloria pysäyttämään Nathaniel Prentice Banksin Red River -sotaretken 1864 Louisianassa, ja vastustamaan Unionin kenraalimajuri Frederick Steele Camdenin tutkimusretkeä Arkansasiin.
Parsonsin ylensi kenraalimajuriksi Trans-Mississippin alueen komentaja Edmund Kirby Smith 30. huhtikuuta 1864, mutta presidentti Jefferson Davis ei vahvistanut ylennystä.
Viimeiset vaiheet

Sodan päätyttyä Parsons lähti monien muiden Missourin konfederaatiolaisten tavoin Meksikoon, koska ei halunnut antautua. Parsons ja hänen viisi kumppaniaan, mukaan lukien entinen konfederaation kongressin jäsen Aaron H. Conrow, vangittiin ja teloitettiin lähellä Camargoa Chihuahuassa 15. elokuuta 1865. Asialla oli rosvojoukko. Hänet on sanottu haudatun Nuevo Leoniin, mutta hautapaikkaa ei tiedetä, eikä varmuutta ole siitä, haudattiinko hänet ylipäänsä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mosby Parsons
Käännös suomeksi
Monday Morning Apocalypse

| Monday Morning Apocalypse Evergrey |
| --- | --- | --- |

Studioalbumin tiedot
 Äänitetty : Division One Studio
 Julkaistu: 4. huhtikuuta 2006
 Tuottaja(t): Sanken Sandquist Evergrey
 Tyylilaji: heavy metal progressiivinen metalli
 Levy-yhtiö: InsideOut Music
Evergreyn muut julkaisut
| A Night to Remember 2005 | Monday Morning Apocalypse 2006 | Torn 2008 |
Monday Morning Apocalypse on ruotsalaisen progressiivista metallia soittavan yhtyeen Evergreyn vuonna 2006 julkaistu kuudes albumi.
Kappaleet

Monday Morning Apocalypse – 3.10
Unspeakable – 3.54
Lost – 3.13
Oberdience – 4.13
The Curtain Fall – 3.09
In Remembrance – 3.33
At Loss for Words – 4.13
Till Dagmar – 1.40
Still in the Water – 5.17
The Dark I Walk You Through – 4.19
I Should – 4.51
Closure – 3.08 (bonus-kappale)
Kokoonpano

Tom S. Englund - laulu, kitara
Henrik Danhage - kitara
Michael Håkansson - basso
Jonas Ekdahl - rummut
Rikard Zander - kosketinsoittimet
Carina Englund - naislaulu
Arvostelut

Imperiumi: 8½/10
Soundi:
Aiheesta muualla

Monday Morning Apocalypse Discogsissa. (englanniksi)
Albumi Monday Morning Apocalypse Encyclopaedia Metallum -sivustolla (englanniksi)
Málagan lentoasema

Málagan lentoasema (esp. Aeropuerto de Málaga) (IATA: AGP, ICAO: LEMG) on lentoasema Espanjan Aurinkorannikolla, kahdeksan kilometriä Málagasta lounaaseen. Eniten lentoasema palvelee Aurinkorannikolle suuntautuvaa lomalentoliikennettä, sillä se on Aurinkorannikon ainoa kaupallisen lentoliikenteen käytössä oleva lentoasema.
Lentoasemalta on yhteydet yli 60 maahan ympäri maailman ja matkustajia oli vuonna 2018 noin 19 022 000. Liikenne operoidaan kolmesta terminaalista. Toinen kiitotie valmistui vuonna 2010.
Sijainti

Málagan lentoasemalta on yhteydet Málagaan sekä Fuengirolaan, Benalmádenaan ja Torremolinokseen Renfen Cercanías-junalla. Matkustajaterminaalia palvelevan aseman nimi on Aeropuerto, lentoaseman rahtiterminaalia palvelee Terminal Cargo.
Lentoasemalta on myös linja-autoyhteydet muun muassa Marbellaan.
Lentoyhtiöt ja kohteet

Air Europa (Bilbao, Madrid, Palma de Mallorca, Pariisi-Charles de Gaulle)
Air Transat (Montréal (kausittainen))
Aer Lingus (Cork, Dublin)
Alitalia (Milano-Malpensa, Rooma-Leonardo da Vinci)
Blue Air (Bukarest-Baneasa)
bmibaby (Birmingham, Cardiff, East Midlands, Manchester)
British Airways
GB Airwaysin operoimana (Lontoo-Gatwick, Lontoo-Heathrow)
Brussels Airlines (Bryssel)
Clickair (Barcelona, Bilbao)
Condor Airlines (Frankfurt, München, Stuttgart)
easyJet (Basel/Mulhouse, Belfast, Berliini-Schönefeld, Bristol, Dortmund, Geneve, Glasgow-International, Liverpool, Lontoo-Gatwick, Lontoo-Luton, Lontoo-Stansted, Milano-Malpensa, Newcastle, Nottingham)
Finnair (Helsinki)
Flybe (Exeter, Norwich, Southampton)
Flyglobespan (Durham Tees Valley, Edinburgh, Glasgow-International)
Germanwings (Stuttgart)
Jet2.com (Belfast, Blackpool, Leeds/Bradford, Manchester, Newcastle)
Iberia (Barcelona, Madrid)
Air Nostrumin operoimana (Asturias, Bilbao, Cran Canaria, Ibiza, Melilla, Palma de Mallorca, San Sebastian, Santander, Teneriffa-pohjoinen, Valencia)
LaguanAir (León, Salamanca)
Lufthansa (Frankfurt)
Luxair (Luxemburg)
Norwegian Air Shuttle (Bergen, Helsinki, Oslo, Stavanger, Trondheim, Varsova)
Rossiya (Pietari)
Regional Airlines (Casablanca, Marrakesh)
Ryanair (Bremen, Bryssel-Charleroi, Dublin, Frankfurt-Hahn, Shannon)
Scandinavian Airlines System (Tukholma-Arlanda, Oslo, Helsinki, Copenhagen, Tampere)
Saudi Arabian Airlines (Riad, Jeddah) (kausittainen)
Swiss International Air Lines (Geneve, Zürich)
Thomsonfly (Birmingham, Bournemouth, Bristol, Cardiff, Coventry, Doncaster-Sheffield, Lontoo-Gatwick, Lontoo-Luton, Manchester, Newcastle)
transavia.com (Amsterdam, Rotterdam, Eindhoven)
TUIfly (Stuttgart)
Vueling Airlines (Amsterdam, Barcelona, Bilbao, Madrid, Santiago)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Espanjan lentoasemat
A Coruña
Albacete
Alicante
Almería
Asturia
Badajoz
Barcelona
Bilbao
Burgos
Castellón
Castellón-Costa Azahar
Ciudad Real
Córdoba
El Hierro
Fuerteventura
Girona
Granada
Huesca
Ibiza
Jerez
La Gomera
La Palma
La Seu d'Urgell
Lanzarote
Gran Canaria
León
Lleida
Logroño
Madrid-Barajas
Madrid-Cuatro Vientos
Madrid-Torrejón
Málaga
Melilla
Menorca
Murcia
Palma de Mallorca
Son Bonet
Pamplona
Reus
Sabadell
Salamanca
San Sebastián
Santander
Santiago de Compostela
Sevilla
Teneriffa pohjoinen
Teneriffa etelä
Valencia
Valladolid
Vigo
Vitoria
Zaragoza
My Old Lady

| My Old Lady |
| --- | --- |

Ohjaaja:  Israel Horovitz
Käsikirjoittaja:  Israel Horovitz
Perustuu:  Israel Horovitzin näytelmään
Tuottaja:  David C. Barrot Nitsa Benchetrit Gary Foster Rachael Horovitz
Säveltäjä:  Mark Orton
Kuvaaja:  Michel Amathieu
Pääosat:  Maggie Smith Kevin Kline Kristin Scott Thomas
Valmistustiedot
Valmistusmaa:  Yhdistynyt kuningaskunta Ranska Yhdysvallat
Tuotantoyhtiö:  BBC Films Cohen Media Group Deux Chevaux Films FullDawa Films Krasnoff / Foster Entertainment Le Premier Productions Specialty Films
Levittäjä:  Netflix
Ensi-ilta:   syyskuussa 2014 Toronton elokuvajuhlat  10. syyskuuta 2014  13. lokakuuta 2014 Lontoon elokuvajuhlat
Kesto:  107 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
My Old Lady (televisioesityksessä käytetty nimeä Vanha rouva Pariisissa; engl. My Old Lady) on vuonna 2014 ensi-iltansa saanut Israel Horovitzin ohjaama ja käsikirjoittama brittiläis-ranskalais-yhdysvaltalainen draamakomediaelokuva, jonka pääosissa ovat Maggie Smith, Kevin Kline ja Kristin Scott Thomas. My Old Lady on ohjaaja Horovitzin ensimmäinen ohjaustyö. Ohjaaja Horovitz laati elokuvan käsikirjoituksen oman näytelmänsä pohjalta. Elokuva sai ensi-iltansa Toronton elokuvajuhlilla syyskuussa 2014.
Juoni

Varaton newyorkilaismies Mathias ”Jim” Gold (Kevin Kline) perii pariisilaisasunnon isältään, jota hän ei koskaan tuntenut. Perintöasunnossa Jimiä odottaa kuitenkin yllätys – asuntoa asuttaa iäkäs ja sivistynyt Mathilde Girard (Maggie Smith) ja hänen suojelevainen tyttärensä Chloé (Kristin Scott Thomas). Ranskalaisen lakipykälän vuoksi kiinteistöä ei voi siirtää perijälle ennen asukkaan, eli Mathilden, kuolemaa. Kaikesta huolimatta Jim päättää yrittää myydä asunnon, mutta vähitellen alkaa selvitä, että hänen isällään ja Mathildella on ollut pitkän aikaa yhteinen salaisuus kannettavanaan.
Näyttelijät

| 0 | 1 | 2 |
| --- | --- | --- |
|  Maggie Smith  | … |  Mathilde Girard   |
|  Kevin Kline  | … |  Mathias ”Jim” Gold   |
|  Kristin Scott Thomas  | … |  Chloé Girard   |
|  Dominique Pinon  | … |  Monsieur Lefebvre   |
|  Stéphane Freiss  | … |  François Roy   |
|  Noémie Lvovsky  | … |  tohtori Florence Horowitz   |
|  Stéphane De Groodt  | … |  Philippe   |
|  Jean-Christophe Allais  | … |  Jean-Christophe   |
Tuotanto

Jane Birkin oli alun perin kiinnitetty Chloé Girardin rooliin, mutta jättäytyi projektista aikatauluongelmien takia. Kristin Scott Thomas korvasi hänet. My Old Ladyn kuvaukset alkoivat Pariisissa 9. syyskuuta vuonna 2013.
Julkaisu ja vastaanotto

My Old Lady sai ensi-iltansa Kanadan Toronton elokuvajuhlilla syyskuussa 2014. Yhdysvalloissa elokuva sai ensi-iltansa 10. syyskuuta 2014. Avausviikonloppunaan Yhdysvalloissa elokuvaa esitettiin ainoastaan 11 elokuvateatterissa, ja laajimmillaan elokuvaa esitettiin 273 elokuvateatterissa. Isossa-Britanniassa elokuva kiersi Lontoon, Bathin ja Leedsin elokuvajuhlat loka-marraskuussa 2014 ennen kuin pääsi teatterilevitykseen 21. marraskuuta 2014. My Old Ladyn ensi-ilta oli ollut Isossa-Britanniassa Lontoon elokuvajuhlilla 13. lokakuuta 2014. My Old Lady on tuottanut Yhdysvalloissa 4 013 786 dollaria ja yhteensä 8 283 951 dollaria. Cohen Media Group oli elokuvan levittäjänä Yhdysvalloissa ja Curzon Film World Isossa-Britanniassa.
My Old Lady on saanut kohtalaisen hyvän vastaanoton elokuvakriitikoilta. Rotten Tomatoes -sivuston mukaan 76 arvostelun perusteella laskettuna kriitikoiden arvosteluista 59 prosenttia oli positiivisia. Metacriticin mukaan 19 arvostelun perusteella elokuva on saanut 52 pistettä sadasta mahdollisesta.
Universal Studios julkaisi My Old Ladyn DVD:nä ja Blu-ray:na 27. tammikuuta 2015. Suomessa elokuva julkaistiin DVD:nä 27. helmikuuta 2015.
Aiheesta muualla

My Old Ladyn viralliset sivut (Arkistoitu – Internet Archive) (englanniksi)
My Old Lady Internet Movie Databasessa (englanniksi)
My Old Lady AllMoviessa. (englanniksi)
My Old Lady Rotten Tomatoes -sivustolla (englanniksi)
My Old Lady Metacriticissä (englanniksi)
My Old Lady Box Office Mojossa (englanniksi)
Nainital

| Nainital नैनीताल |
| --- | --- |
 Kaupungin keskustaa ja Nainitalinjärvi.
Valtio:  Intia
Osavaltio:  Uttarakhand
Piirikunta:  Nainital
Korkeus:  2 084 m
Väkiluku (2001):  38 630
 
 www.nainital.nic.in 
Infobox OKVirheellinen NIMI-arvo: 
Nainital (hindiksi नैनीताल, Nainītāla, sanskritiksi नैनिताल, Nainitāla) on noin 40 tuhannen asukkaan kaupunki Intiassa Uttarakhandin osavaltiossa. Kaupunki sijaitsee laaksossa Nainitalinjärven rannalla ja noin 2000 metrin korkeudessa. Naini Peak (myös China Peak, Cheena Peak tai Naina Peak) on Nainitalin korkein huippu ja korkeudeltaan 2 611 m.
Aiheesta muualla

Kuvia tai muita tiedostoja aiheesta Nainital Wikimedia Commonsissa
Nainitalin sivusto
Niklas Köck

Niklas Köck (s. 1. helmikuuta 1992) on itävaltalainen alppihiihtäjä, joka edustaa WSV St. Jakob in Haus -seuraa.
Köck kilpaili maailmancupissa ensimmäisen kerran Kitzbühelin supersuurpujottelussa tammikuussa 2016. Maailmancupin pisteille hän pääsi ensimmäisen kerran alppiyhdistetyssä samana päivänä oltuaan yhteistuloksissa 22:s.
NXP Semiconductors

| NXP Semiconductors N> V. |
| --- | --- |

Yritysmuoto:  pörssiyhtiö
Osake:  NASDAQ: NXPI
ISIN:  NL0009538784
Perustettu:  2006
Kotipaikka:  Alankomaat
Toimiala:  puolijohdeteollisuus, elektroniikkateollisuus
Tuotteet:  puolijohteet, suorittimet
Kotisivu:  www.nxp.com
Infobox OKVirheellinen NIMI-arvo: 
NXP Semiconductors on alankomaalainen puolijohteita valmistava suuryritys. Yritys on alun perin tunnettu nimellä Philips Semiconductors vuoteen 2006 saakka.
Maaliskuussa 2015 julkaistiin tieto Freescale Semiconductorin yhdistymisestä NXP Semiconductorsiin.
27. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin. Kauppa kuitenkin pysähtyi Kiinan vastustukseen.
Tuotteet

NXP on jatkanut eräiden Motorolan ja Freescale Semiconductorin suorittimien valmistusta.
NXP:n muita tuotteita ovat QorIQ-järjestelmäpiiri ja StarCore DSP -sarja.
QorIQ on jatkoa Freescale Semiconductorin PowerPC-suoritinta käyttävälle PowerQUICC-kommunikaatiopiirille.
Aiheesta muualla

Kuvia tai muita tiedostoja aiheesta NXP Semiconductors Wikimedia Commonsissa
NXP (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:NXP Semiconductors
Käännös suomeksi